CELEX: 31971R0849
Language: el
Date: 1971-04-01 00:00:00
Title: Κανονισμός (ΕΟΚ) αριθ. 849/71 της Επιτροπής της 1ης Απριλίου 1971 περί τροποποιήσεως του κανονισμού (ΕΟΚ) αριθ. 210/69 «περί των ανακοινώσεων μεταξύ των κρατών μελών της Επιτροπής στον τομέα του γάλακτος και των γαλακτοκομικών προϊόντων»

Avis juridique important

|

31971R0849

Κανονισμός (ΕΟΚ) αριθ. 849/71 της Επιτροπής της 1ης Απριλίου 1971 περί τροποποιήσεως του κανονισμού (ΕΟΚ) αριθ. 210/69 «περί των ανακοινώσεων μεταξύ των κρατών μελών της Επιτροπής στον τομέα του γάλακτος και των γαλακτοκομικών προϊόντων»  

Επίσημη Εφημερίδα αριθ. L 092 της 24/04/1971 σ. 0029 - 0030 Δανική ειδική έκδοση: Σειρά I Κεφάλαιο 1971(I) σ. 0216  Αγγλική ειδική έκδοση: Σειρά I Κεφάλαιο 1971(I) σ. 0241  Ελληνική ειδική έκδοση: Κεφάλαιο 03 τόμος 6 σ. 0184  Ισπανική ειδική έκδοση: Κεφάλαιο 03 τόμος 4 σ. 0178  Πορτογαλική ειδική έκδοση : Κεφάλαιο 03 τόμος 4 σ. 0178  Φινλανδική ειδική έκδοση: Κεφάλαιο 3 τόμος 3 σ. 0189  Σουηδική ειδική έκδοση: Κεφάλαιο 3 τόμος 3 σ. 0189 

ΚΑΝΟΝΙΣΜΟΣ (ΕΟΚ) αριθ. 849/71 ΤΗΣ ΕΠΙΤΡΟΠΗΣ της 1ης Απριλίου 1971 περί τροποποιήσεως του κανονισμού (ΕΟΚ) αριθ. 210/69 "περί των ανακοινώσεων μεταξύ των Κρατών μελών της Επιτροπής στον τομέα του γάλακτος και των γαλακτοκομικών προϊόντων"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1253/70(2), και ιδίως το άρθρο  28,  Εκτιμώντας:  ότι κατόπιν της τροποποιήσεως του Κοινού Δασμολογίου όσον αφορά τη διάκριση 04.04 E I β), θεωρείται αναγκαίο να προσαρμοσθεί η ονοματολογία των διακρίσεων που περιλαμβάνονται στο άρθρο 5α του κανονισμού (ΕΟΚ) αριθ. 210/69 της Επιτροπής της 31ης  Ιανουαρίου 1969 περί των ανακοινώσεων μεταξύ των Κρατών μελών και της Επιτροπής στον τομέα του γάλακτος και των γαλακτοκομικών προϊόντων(3), όπως τροποποιήθηκε τελευταία από τον κανονισμό (ΕΟΚ) αριθ. 210/70(4)- ότι στο άρθρο 6 παράγραφος 1 του κανονισμού (ΕΟΚ) αριθ. 210/69 προβλέπεται ότι τα Κράτη μέλη ανακοινώνουν στην Επιτροπή, για όλα τα γαλακτοκομικά προϊόντα και κάθε εβδομάδα για την προηγουμένη εβδομάδα, τις ποσότητες για τις οποίες ζητήθηκε  πιστοποιητικό εξαγωγής- ότι η πείρα έδειξε ότι είναι αναγκαίο για την αποτελεσματική διαχείριση της αγοράς να προβλεφθεί, όσον αφορά ορισμένα αποκορυφωμένα γάλατα εις κόνιν και το βούτυρο, η ημερησία γνωστοποίηση των ποσοτήτων, για τις οποίες κατατέθηκαν αιτήσεις για  πιστοποιητικά εξαγωγής, κατά την έννοια του άρθρου 6 του κανονισμού (ΕΟΚ) αριθ. 1373/70 της Επιτροπής της 10ης Ιουλίου 1970 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα αγροτικά  προϊόντα που υπόκεινται σε καθεστώς ενιαίων τιμών(5), όπως τροποποιήθηκε από τον κανονισμό (ΕΟΚ) αριθ. 2638/70(6) κατά την ημέρα της ανακοινώσεως- ότι, εξ άλλου, πρέπει να προβλεφθούν ορισμένες διευκρινιστικές λεπτομέρειες για τις ανακοινώσεις που αφορούν τα εξαγόμενα προϊόντα- ότι για να υπάρξει δυνατότητα αξιολογήσεως της εκτάσεως εφαρμογής του καθεστώτος της τελειοποιήσεως προς επανεξαγωγή για τα γαλακτομικά προϊόντα, θεωρείται αναγκαίο να ανακοινώνουν τα Κράτη μέλη στην Επιτροπή, με την επιφύλαξη των διατάξεων του άρθρου 6  παράγραφος 1 και του άρθρου 31 της οδηγίας του Συμβουλίου της 4ης Μαρτίου 1969 περί εναρμονίσεως των νομοθετικών, κανονιστικών και διοικητικών διατάξεων ως προς το καθεστώς της τελειοποιήσεως προς επανεξαγωγή(7), ορισμένες διευκρινιστικές λεπτομέρειες  που αφορούν την παραχώρηση του πλεονεκτήματος του καθεστώτος της τελειοποιήσεως προς επανεξαγωγή για τα προαναφερθέντα προϊόντα- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 5α παράγραφος 1 του κανονισμού (ΕΟΚ) αριθ. 210/69, η διάκριση "04.04 E I β) 4" παρεμβάλλεται αμέσως μετά από τη διάκριση "04.04 E I β) 3" του Κοινού Δασμολογίου.   Άρθρο 2  Το άρθρο 6 του κανονισμού (ΕΟΚ) αριθ. 210 69 αντικαθίσταται ως εξής:  "Άρθρο 6 1. Τα Κράτη μέλη ανακοινώνουν στην Επιτροπή:  α) Κάθε εργάσιμη ημέρα, προ της 18ης ώρας, για το αποκορυφωμένο γάλα εις κόνιν της διακρίσεως 04.02 A II β) 1 και για το βούτυρο της κλάσεως 04.03 του Κοινού Δασμολογίου, τις ποσότητες για τις οποίες έχουν υποβληθεί αιτήσεις για πιστοποιητικά εξαγωγής,  κατά την έννοια του άρθρου 6 του κανονισμού (ΕΟΚ) αριθ. 1373/70, κατά την ημέρα της ανακοινώσεως, με διαχωρισμό τους κατά κατηγορίες προϊόντων που δικαιούνται ιδίας επιστροφής.  Σε περίπτωση που δεν έχει υποβληθεί αίτηση για πιστοποιητικό, η ανακοίνωση φέρει την ένδειξη "ΟΥΔΕΝ"- β) Κάθε εβδομάδα, για τα λοιπά προϊόντα που αναφέρονται στο άρθρο 1 του κανονισμού (ΕΟΚ) αριθ. 804/68, με διαχωρισμό τους κατά κατηγορίες προϊόντων που δικαιούνται ιδίας επιστροφής, τις ποσότητες για τις οποίες έχουν υποβληθεί αιτήσεις για πιστοποιητικά  εξαγωγής, κατά την έννοια του άρθρου 6 του κανονισμού (ΕΟΚ) αριθ. 1373/70, κατά την εβδομάδα που προηγείται της εβδομάδος της ανακοινώσεως- γ) Κάθε μήνα, με διαχωρισμό τους κατά κατηγορίες προϊόντων που δικαιούνται ιδίας επιστροφής, τις ποσότητες που έχουν εξαχθεί κατά το μήνα που προηγείται του μηνός της ανακοινώσεως.  2. Τα Κράτη μέλη ανακοινώνουν αμελλητί στην Επιτροπή, για τα προϊόντα που αναφέρονται στο άρθρο 1 του κανονισμού (ΕΟΚ) αριθ. 804/68, τις πληροφορίες που γνωρίζουν σχετικά με τις δημοπρασίες κατά την έννοια του άρθρου 17 παράγραφος 4 του κανονισμού (ΕΟΚ)  αριθ. 1373/70.  3. Σε περίπτωση που ένας εξαγωγέας, ο οποίος έχει λάβει μέρος σε δημοπρασία κατά την έννοια του άρθρου 17 παράγραφος 4 του κανονισμού (ΕΟΚ) αριθ. 1373/70 έχει ζητήσει πιστοποιητικό εξαγωγής και είναι πλειοδότης, το Κράτος μέλος που εξέδωσε το  πιστοποιητικό ανακοινώνει αμελλητί στην Επιτροπή:  α) αντίγραφο του κειμένου της προκηρύξεως της δημοπρασίας ή ελλείψει αυτού απαρίθμηση των όρων της- β) τις ποσότητες που είναι παραδοτέες από τον ή τους εξαγωγείς στα πλαίσια της δημοπρασίας- γ) το ύψος της επιστροφής που προκαθορίστηκε καθώς και τη διάρκεια ισχύος του εν λόγω πιστοποιητικού."  Άρθρο 3  Το ακόλουθο άρθρο 6α παρεμβάλλεται στον κανονισμό (ΕΟΚ) αριθ. 210/69:  "Άρθρο 6α Με την επιφύλαξη των διατάξεων του άρθρου 6 παράγραφος 1 και του άρθρου 31 της οδηγίας του Συμβουλίου της 4ης Μαρτίου 1969 περί εναρμονίσεως των νομοθετικών, κανονιστικών και διοικητικών διατάξεων ως προς το καθεστώς της τελειοποιήσεως προς επανεξαγωγή,  τα Κράτη μέλη ανακοινώνουν στην Επιτροπή, κάθε μήνα για τον προηγούμενο μήνα, τις ακόλουθες πληροφορίες, σχετικά με την υπαγωγή στο καθεστώς της τελειοποιήσεως προς επανεξαγωγή των προϊόντων που αναφέρονται στο άρθρο 1 του κανονισμού (ΕΟΚ) αριθ. 804/68  και προορίζονται για την κατασκευή προϊόντων που αναφέρονται στο ίδιο άρθρο ή εμπορευμάτων που αναφέρονται στο παράρτημα του εν λόγω κανονισμού:  - την ποσότητα και το είδος των προϊόντων που υπάγονται στο καθεστώς τελειοποιήσεως προς επανεξαγωγή με αναγραφή της χώρας καταγωγής κάθε ποσότητος- - την ποσότητα, τη σύνθεση σε προϊόντα που αναφέρονται στο άρθρο 1 του κανονισμού (ΕΟΚ) αριθ. 804/68 και το δασμολογικό είδος των παραγώγων προϊόντων- - τη διάρκεια ισχύος του πλεονεκτήματος του καθεστώτος της τελειοποιήσεως προς επανεξαγωγή."  Άρθρο 4  Ο παρών κανονισμός αρχίζει να ισχύει την 1η Απριλίου 1971.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Απριλίου 1971.  Για την Επιτροπή Ο Πρόεδρος Franco M. MALFATTI  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 143 της 1.7.1970, σ. 1.  (3) ΕΕ αριθ. Ν 28 της 5.2.1969, σ. 1.  (4) ΕΕ αριθ. Ν 28 της 5.2.1970, σ. 16.  (5) ΕΕ αριθ. Ν 158 της 20.7.1970 σ. 1.  (6) ΕΕ αριθ. Ν 283 της 29.12.1970, σ. 34.  (7) ΕΕ αριθ. Ν 58 της 1.4.1969, σ. 62.